Константин је умро око 1211. године. Теодора, чији су синови Никола и Јован умрли око 1212, је наследио 1222. године нећак Јован III Дука Ватац, који се оженио Ирином Ласкарином. Ватац се за власт морао борити против Исака и Алексија, браћом Теодора I, који су помоћ затражили од латинског цара. Ватац односи победу код Поиманенона 1224. године, што је учврстило његову власт и омогућило му да предузме офанзиву против Латинског царства. Ватац је умро 1254. године. Наследио га је син Теодор II Ласкарис. Теодор је владао до своје смрти 1258. године. Наследио га је малолетни син Јован IV Ласкарис. Аристрократска фракција коју је предводио Михаило Палеолог преузела је контролу над Никејским царством од лојалисте Ђорђа Музалона, у државном удару. Михаило је постао регент и савладар малолетног Јована. Након ослобођења Цариграда 1261. године Михаило је крунисан као једини цар. Јован је ослепљен и утамничен. У затвору је и умро 1305. године.